SKABELON TIL INSTRUKSER SOCIAL- OG SUNDHEDSFORVALTNINGEN MIDDELFART KOMMUNE
[bookmark: _Hlk153193555]Arbejdsredskaber ved pleje af borger i eget hjem
Hjemmeplejen og sygeplejen
Søgeord: APV, hjælpemidler, arbejdsredskaber, plejeseng, sengehest, lift, glidemadras, raiser, bækkenstol
Målgruppe
Ledere og medarbejdere i hjemmeplejen og sygeplejen. 
Rekvirering af APV redskaber kan i hjemmepleje og sygeplejen kun udføres af FFV, med mindre andet er lokalt aftalt med FFI og med lederes godkendelse.

Formål
At arbejdet ved personlig pleje af borgere foregår på forsvarlig måde efter arbejdsmiljøloven

Fremgangsmåde
Det er leverandøren af personlig pleje, der har ansvar for, at arbejdet kan foregå på en forsvarlig måde for personalet og vurderer, om der er behov for APV hjælpemidler. 
APV hjælpemidler bevilliges jf. Arbejdsmiljøloven § 15 a.
Andre typer arbejdsredskaber skal vurderes og bevilges af sagsbehandlende terapeuter.
I det følgende beskrives:
1. Hvem kan rekvirere APV hjælpemidler?
2. Hvilke produkter kan rekvireres som APV hjælpemidler og hvilke kriterier skal være opfyldt?
3. Hvordan rekvireres APV hjælpemidler?
4. Hvornår kan APV hjælpemidler leveres?
5. Hvordan returneres APV hjælpemidler?
6. Hvem varetager reparation af APV hjælpemidler?
7. Hvem kontaktes hvis der vurderes at være behov for APV hjælpemidler der ikke fremgår af oversigten?
8. Ophør af hjemmepleje eller sygepleje ydelser, men fortsat behov for hjælpemidlet.

1. Hvem kan rekvirere APV hjælpemidler?
Leverandøren af personlig pleje er forpligtiget til at sikre, at de har medarbejdere ansat, der har den nødvendige viden til at kunne vurdere, om der er behov for arbejdsredskaber for at yde personlige pleje, og om der er tilstrækkelig plads til at man kan arbejde sikkerheds- og sundhedsmæssigt forsvarligt med det nødvendige APV-hjælpemiddel.
Disse medarbejdere omtales i det følgende som Rekvirenten. Alle forflytningsvejledere (FFV) har rettigheder i Nexus til at rekvirere udvalgte APV-hjælpemidler. Se vejledning til dette              ”Instruks Bestilling af APV-hjælpemidler”. instruks-bestilling-af-apv-hjælpemidler.pdf (middelfart.dk)
Rekvirenten forventes at være bekendt med, og efterlever arbejdstilsynets anbefalinger til plads og gulvbelægning. Som er beskrevet i dokumenterne: ”Funktions APV” og ”Pladskrav ved brug af APV hjælpemidler” Alle dokumenter forefindes i håndbogen.




2. [bookmark: _Hlk146714511]Hvilke APV hjælpemidler kan direkte rekvireres fra depotet og hvilke kriterier skal være opfyldt?

Det er altid en forudsætning, at arbejdsredskabet anses for at være nødvendigt for at personalet på en sikkerheds- og sundhedsmæssig forsvarlig måde kan udføre nødvendig pleje. 

	Arbejdsredskab
	Kriterier for rekvisition
	Særlig opmærksomhed

	Plejesenge 
Inkl. sengeheste.

OBS HUSK AT BESTILLE MADRAS SÆRSKILT.

	-Hvis personlige pleje eller nedre hygiejne kun kan foretages i sengen og sengen skal kunne justeres i højden. 

-Hvis plejeseng er en forudsætning for, at der kan benyttes forflytningshjælpemidler.
	OBS pladskrav.

	Galge til plejeseng.

	Hvis borgeren ikke kan deltage aktiv i forflytning ved brug af det naturlige bevægemønster. Eller ved brug af rebstige/sengebånd.
	

	Støttegreb til plejeseng.

	Hvis borger ikke har behov for fuld sengehest, men har behov for greb til at understøtte at komme ind og ud af seng. 
	Obs der forefindes forskellige længder. 
Er ikke mulig at klappe ned.

	Sengehest overtræk.
	Hvis borger er utryg eller kan gøre skade på sig selv når sengeheste er slået op.
	

	Satin lagner + trækstykker.
· Satin bund mini, midi, maxi.
· Satin top 4D eller 2D

OBS TOP OG BUND BESTILLES SÆRSKILT.
	Hvis der ydes hjælp til forflytninger i sengen.
Særlig egnet til borger under 80 kg.

	Hvis det drejer sig om at borger kan blive selvhjulpen, skal der rettes henvendelse til hjælpemiddelgruppen da det er et §112 hjælpemiddel.
OBS plads rundt om sengen.

	4Way glide glidemadras + Nylonlagen.

OBS TOP OG BUND BESTILLES SÆRSKILT.
	Hvis der ydes hjælp til forflytninger i sengen.
Særlig egnet til borger over 80 kg.
	Husk at bestille både top og bund. 
OBS plads rundt om sengen.

	Master Comfort støttekile.
	Til at bremse nedglidning når der benyttes 4Wayglide.
(Lægges mellem glidemadras og nylonlagen).
	

	Manuel lift (gulvlift).
	Hvis det på baggrund af en analyse er fundet nødvendigt, at forflytninger foretages med manuel lift.

	Betjenes altid af 2 personaler.
OBS pladskrav og underlagets beskaffenhed.

	Sejl til loft og manuel lift lift:
Active micro plus, basic low, basisc basic, basic high.
Str. XS, S, M, L, XL, XXL
	Hvis det på baggrund af en analyse er fundet nødvendigt, at forflytninger foretages med lift
	Hvis der er tvivl om størrelsen (ud fra hoftebredde), skal man altid vælge den mindste.
Se evt. sejlalgoritmen for særlig obs. på aktive sejl.

	Ben sejl.
	Hvis tunge ben skal løftes med lift i forbindelse med hygiejne, sårpleje, påklædning osv.
	Skal altid benyttes med lift.

	Sling Socks.
	Hvis det er svært for personalet at lægge benstropper, eller der er høj risiko for vævsskade ved pålægning af benstropper.
	Passer til sejl i str s-xl

	Stålift.


Sejl til stålift str. S, M, L og XL

	Hvis det er nødvendigt, at forflytninger foretages med en lift, OG det er vurderet at det forsvarligt kan foregå med en stålift. Borgeren SKAL kunne samarbejde og have en aktiv standfunktion. 

	Betjenes altid af 2 personaler.
OBS pladskrav og underlagets beskaffenhed.
Hvis borger har osteoporose, bør der ikke benyttes stålift.

	Careline Mover / Sara Stedy.
(Forflytningsplatform)


	Borger har god funktion i armene og kan ved egen hjælp rejse og sætte sig.

Borgeren skal kunne samarbejde og have en aktiv standfunktion. 
Anvendes over kortere afstande.
	Er forflytningsplatform uden sæde (molift) afprøvet? 
Har borger siddende balance og kan løfte fødderne op på fodpladen.
Må benyttes af 1 personale.
OBS pladskrav og underlagets beskaffenhed.

	Molift Raiser. (Forflytningsplatform)
	Borgeren skal kunne samarbejde og have en aktiv standfunktion. 
Skal have en stående balance.
Har god funktion i armene og kan ved egen hjælp rejse og sætte sig.
Benyttes til at dreje borger rundt.
	Må benyttes af 1 personale.
OBS pladskrav og underlagets beskaffenhed.


	Raiser Strap L/XL (Senior) Tilbehør til Molift Raiser
	Hvis forflytningen forgår med en Molift Raiser, OG der er brug for ekstra tryghed for borger og hjælper, eller behov for ekstra støtte ved hofter eller lænd.
	Er kun tiltænkt som støtte og ikke siddeflade.

	Bade/bækkenstol uden kip.

	Hvis der ydes hjælpe til vask/ bad, hvor hjælpen ikke kan foretages stående og ved brug af badetaburet. 

	Ikke egnet til transport over større afstande, dørtrin eller gulvtæpper!
OBS pladskrav og underlagets beskaffenhed.
OBS borgers vægt hvis der udføres transport.

	Kipbar bade/bækkenstol.

	Hvis der er behov for kip fx. ved positionering på bækkenstol.

	Ikke egnet til transport over større afstande, dørtrin eller gulvtæpper!
OBS borgers vægt hvis der udføres transport.
OBS pladskrav og underlagets beskaffenhed.

	Fritstående toiletstol med spand og indstillelige ben.
	Hvis borgeren ikke kan gå til toilettet og har behov for toiletstol tæt på seng.

	

	Fastmonteret toiletforhøjer med armlæn – 6 cm eller 10 cm
	Hvis der ydes hjælp til toiletbesøg og hjælpen kun kan ydes med en toiletforhøjer 

	OBS kan ikke monteres på alle væghængte toiletter. Tekniker fra depot kan vurderer om det er mulgit.

	Badebænk.
	Hvis der ydes hjælp til vask/bad, og hvor hjælpen ikke kan foretages stående. Typisk når borgeren har væsentligt nedsat gang- eller standfunktion.  
	OBS plads i bruseområdet og tilgængelighed af blandingsbatteri.

	Hygiejne lejringspuder.
· Kile/Wedge.
· Pad High/Immedia
· LeanOnMe Basic S

	Puder til brug når borger skal ligge stabilt i sideleje således at nedre hygiejne kan udføres.
LeanOnMe kan også benyttes til brug ved den tryghedsskabende vending.
	

	Rebstige.
	Hvis der ydes hjælp til at komme ind og ud af seng og hvor borger aktivt kan deltage i forflytningen vha. rebstige.
	

	Dørtrinskiler.
	Løse kiler som ikke fastgøres. Dørtrinshøjde må ikke være mere end 4 cm.

	Hvis en kile skal fastgøres, skal den vurderes som boligindretning iht. SL § 116 og kan ikke rekvireres som APV. Det skal være oplyst, hvilke almindelige dørtrin skal der lægges kiler ved, og det er kun til de rum, hvor det er nødvendigt at lægge kiler for at hjælpen kan udføres. 

	Doff’n Donner inkl muffe.
	Til på- og aftagning af kompressionsstrømper der hvor et hjælpemiddel er nødvendigt.

	OBS at der også vurderes på, om borger placerer sig hensigtsmæssigt når hjælpemidlet skal benyttes.
Der skal være kompressionshandsker til rådighed.




3. Hvordan rekvireres APV hjælpemidler?

Rekvirenten modtager ønske om APV hjælpemidler og følgende opgaver skal løses af en rekvirent:
· Vurderer om kriterierne for udlån af arbejdsredskab er opfyldt (se ovenstående skema).
· Sikre at der er den nødvendige plads og underlag (Pladskrav specificeres i funktions APV’er og særskilt dokument omhandlende pladskrav ved brug af APV hjælpemidler som også findes i ”Håndbogen”).
· Aftale med borger/ pårørende om hvem der kan kontaktes for aftale om levering.
· Bestille APV hjælpemidlerne i Nexus gennem sundhedslogistik. Se ”Instruks Bestilling af APV-hjælpemidler”. instruks-bestilling-af-apv-hjælpemidler.pdf (middelfart.dk)

Der bør altid forefindes en opdateret APV, når der bestilles et APV hjælpemiddel. APV-skemaet kan udarbejdes og opdateres af alle medarbejdere . apv.pdf (middelfart.dk) Når der udarbejdes en APV kan man med fordel benyttet kommunens funktions APV’er , hvori pladskrav oa. Er beskrevet for de enkelte yderser. Funktions APV’erne forefindes i håndbogen.
OBS. at man som personale, oplyser borger om, at borger skal selv sørge for at opbevare eller genanskaffe egen seng og toiletbræt mm. Når der rekvireres APV hjælpemidler der erstatter borgeres eget i en periode, da arbejdsredskaberne bliver hjemtaget i forbindelse med ophør af hjælpen.

4. Hvornår kan APV hjælpemidlerne leveres?

APV hjælpemidler leveres indenfor 2-8 arbejdsdage i tidsrummet kl. 8.00 – 15.00.
Opstår der behov for akut-kørsel, skal der tages direkte kontakt til hjælpemiddeldepotet på tlf. 88 88 46 96 i telefontiden mandag til fredag kl. 8.00-15.00, for nærmere aftale om hvad der kan lade sig gøre ift. levering.
Rekvirering og oprettelse af indsats via Nexus skal dog stadig være udført medmindre andet aftales. Rekvirenten vil altid være ansvarlig for at hjælpemidlet tilknyttes den rette indsats i Nexus. 
Ved Akut behov for APV hjælpemidler udenfor depotets åbningstid kan der henvises til kommunens nøddepoter som forefindes på følgende lokationer:
· Hjælpemiddeldepotet: adgang med TESS
· Brenderupdagcenter i kælderen: adgang med TESS
· Kongshøj rehabilitering: adgang med TESS
På nøddepoterne forefindes der som minimum altid en bækkenstol, kørestol, polstret vendesystem, satin vendesystem og glidedug.
Der er en procedure for brug af nøddepote som forefindes i håndbogen og også hænger på døre eller væg i nøddepotet.

5. Hvordan returneres arbejdsredskaber?

Arbejdsredskaber returneres i Nexus ved at oprette en henvendelse til Hjælpemiddeldepotet via ”Udlån” hvor de hjælpemidler der ønskes hjemtaget kan markeres. Se ”Instruks Bestilling af APV-hjælpemidler” hvori det også beskrives hvordan hjælpemidler returneres. instruks-bestilling-af-apv-hjælpemidler.pdf (middelfart.dk)
I henvendelsen er det muligt at notere oplysninger om pårørende, som kan kontaktes for nærmere aftale, hvis borger ikke selv er mulig at lave aftale med.
Det er personalet, der kommer i hjemmet, der er ansvarlig for at få arbejdsredskaberne afhentet igen, når hjælpen stoppes eller arbejdsredskabet ikke længere er nødvendigt for at udføre hjælpen.
Det er ikke altid muligt at afhentningen kan foregå indenfor de samme tidsfrister som ved levering.

6. Hvem varetager reparation af arbejdsredskaber?

Hjælpemiddeldepotets teknikere foretager nødvendig reparation.
Se også instruks til ”Bestilling af APV-hjælpemidler” hvori det også beskrives hvordan der kan bestilles reparation af hjælpemidlet, direkte fra borgers udlånsliste. Instruksen findes på Intranettet under KMD Nexus. instruks-bestilling-af-apv-hjælpemidler.pdf (middelfart.dk)


7. Hvem kontaktes, hvis det vurderes at der behov for arbejdsredskaber, der ikke fremgår af rekvireringslisten?

APV-hjælpemidler, som ikke fremgår af oversigten, skal søges hos sagsbehandlende terapeut ved at oprette skemaet ”Ansøgning om hjælpemidler (internt)” ansøgning-om-hjælpemidler-internt.pdf (middelfart.dk) hvor det angives, at det drejer sig om ansøgning af APV-hjælpemidler i hjemmet, samt beskrives hvilke nødvendige problemstillinger at henvendelsen drejere sig, samt evt. hvilket APV-hjælpemiddel der er ønske om at rekvirere. Den sagsbehandlende terapeut vurderer i samarbejde med rekvirenten, hvad der kan udlånes som APV-hjælpemiddel.
Hvis det vurderes ikke at være et APV-hjælpemiddel kan et hjælpemiddel ansøges som et personlige hjælpemidler efter Servicelovens § 112.
Disse skal søges digitalt af borger selv eller vha. 3. partsløsning af pårørende eller udvalgte medarbejdere. Personalet, pårørende eller borger kan ringe på telefon 88 88 46 96, for at komme i telefonisk kontakt med hjælpemiddelgruppen. 
Borger og/eller pårørende kan også henvises til, at henvende sig i straks service. Pårørende skal dog huske at medbringe fuldmagt fra borgeren, hvis denne ikke kan tage med og deltage i mødet med terapeuten i straks service.
Der er telefontid i hele myndighedsteamet mandag til fredag kl. 08.00 – 15.00.
Straks service har åbent mandag til fredag kl. 08.00 - 15.00.

8. Hvem kontaktes, hvis hjælpen ophører, men det vurderes, at borgeren fortsat har behov for arbejdsredskabet som et personligt hjælpemiddel?

Hvis ydelsen fra hjemme- eller sygepleje ophører, men borgeren ikke kan undvære hjælpemidlet for at være selvhjulpen, skal personalet hjælpe borgeren med at få ansøgt om hjælpemidlet til varigt brug efter SEL § 112. Dette gøres ved at borgeren søger digitalt, eller at der rettes henvendelse til hjælpemiddelgruppen enten telefonisk eller via intern ansøgning, hvor det beskrives at APV-hjælpemidlet fortsat er nødvendigt for at borger kan forblive selvhjulpen og derfor skal ændres til udlån jf. SL § 112.
Det er vigtigt, at personalet samtidig beskriver de tilstande, der er relaterede til brugen af hjælpemidlet, hvorfor det i væsentlig grad vil lette den daglige tilværelse i hjemmet og gøre borgeren selvhjulpen. Beskrivelsen i tilstanden vil indgå i den endelige vurdering af, om borgeren er berettiget til hjælpemidlet som varigt udlån. Det er sagsbehandlende terapeuter fra hjælpemiddelgruppen, der træffer afgørelsen om borger er berettiget eller ej. 
Borgeren beholder hjælpemidlet, mens ansøgningen behandles, men er borger ikke berettiget til hjælpemidlet, vil det blive afhente af hjælpemiddeldepotet, og borger vil i afgørelsen modtage råd og vejledning, og mulighed for at anke afgørelsen.

Dokumentation 
Er løbende beskrevet i dokumentet.

